Aleksei Navalnîi, mutat din nou. De data aceasta, în apropierea Moscovei, anunță autoritățile ruse.
Aleksei Navalnîi, liderul opoziţiei ruse, a fost transferat într-un penitenciar situat la aproximativ 100 de kilometri est de oraşul Moscova. Aleksei Navalnîi va sta în carantină înainte de a li se alătura celorlalţi deţinuţi. Vadim Kobzev, avocatul lui Aleksei Navalnîi, a anunţat joi că disidentul rus a fost mutat într-un penitenciar necunoscut.
Aleksei Navalnîi, liderul opoziţiei ruse, a fost transferat într-un penitenciar situat la aproximativ 100 de kilometri est de oraşul Moscova, anunţă Comisia rusă de Monitorizare Penală, conform agenţiei RIA Novosti.După ce a fost mutat din Penitenciarul SIZO-1 (Matroskaia Tişina), situat la periferia Moscovei, Aleksei Navalnîi a fost încarcerat provizoriu într-un centru de detenţie din Kolciugino, iar duminică a ajuns în Penitenciarul Pokrov, situat în regiunea Vladimir, la aproximativ 100 de kilometri est de capitala Rusiei.Penitenciarul Pokrov, unde este acum Navalnîi. Sursa foto: ProfimediaAleksei Navalnîi va sta în carantină înainte de a li se alătura celorlalţi deţinuţi, a declarat Aleksei Melnikov, secretarul Comisiei de Monitorizare Penală.Vadim Kobzev, avocatul lui Aleksei Navalnîi, a anunţat joi că disidentul rus a fost mutat într-un penitenciar necunoscut.O instanţă judiciară din Moscova a decis, la începutul lunii februarie, condamnarea la trei ani şi şase luni de închisoare a lui Aleksei Navalnîi, liderul opoziţiei ruse, pentru încălcarea condiţiilor unei sentinţe cu suspendare. Instanţa a dispus scăderea din sentinţă a zilelor petrecute de Aleksei Navalnîi în arest la domiciliu. Aleksei Navalnîi a fost arestat preventiv pe 17 ianuarie, la revenirea în Rusia după ce a fost tratat în Germania ca urmare a atacului neurotoxic din august 2020.Serviciul rus al Penitenciarelor a comunicat că Aleksei Navalnîi a încălcat termenii unei sentinţe cu suspendare. Navalnîi a fost condamnat la trei ani şi jumătate de închisoare pentru furt, un caz din 2014 pe care disidentul îl consideră ca având motivaţie politică. Un termen al controlului judiciar expirase pe 30 decembrie 2020, iar Navalnîi ar fi trebuit să se prezinte la o secţie judiciară.În plus, Comitetul rus pentru Investigaţii a anunţat recent că Aleksei Navalnîi este vizat de o anchetă privind "fraude de amploare". Liderul opoziţiei ruse este suspectat că ar fi utilizat în scopuri personale fonduri colectate pentru organizaţiile civice pe care le conduce, valoarea presupuselor fraude fiind de 356 de milioane de ruble (3,9 milioane de euro). Aleksei Navalnîi conduce mai multe organizaţii nonguvernamentale pentru drepturile omului şi combaterea corupţiei.